text: Find vej gennem labyrinten
  04 april 2010 kl. 18.25
  På Rømø har Lege og Labyrint-parken i Havneby netop slået dørene op her i påsken.
  Meningen er, at både små og store skal danne sig et overblik over gange og blindgyder i labyrinten fra de høje udsigtstårne. 
  Og så gælder det om at huske i hvilken retning, man skal gå, når man er kommet ned igen fra tårnene. Samtidig skal man gennem otte kontrolsteder.
  Ud over labyrinter byder legeparken også på legeredskaber, kæmpepuslespil, krolf, kæmpeskak og meget mere.
  